诗词查询
老去宜安分,年来强竞辰。
功名虽自许,心腹欲谁陈。
赖有金谿彦,相从锦水滨。
词华三凤蔚,诗律八音纯。
风月论交旧,云山发兴新。
鄙怀烦澡雪,高义叹倾囷。
李峤真才子,唐邕实异人。
感时悲鹤战,忧国赋车辚。
寤寐思摧敌,行藏冀泽民。
廉高辞郑粟,狂笑取韩银。
松柏迷荆棘,琳琅杂珷珉。
北游观赤帻,西走避黄巾。
端木谋存鲁,长沙论过秦。
江湖双醉眼,天地一閒身。
遵海嗟黄屋,垂衣想紫宸。
擒王须李靖,抗贼付张巡。
尚缓三城役,方驰六辔询。
两河蜂伴蚁,多壘介和鳞。
烽火青淮隔,楼船古汴堙。
离宫埋茂草,禁御掩荒榛。
典册尊诸夏,戎羌守四邻。
如何来丑类,容易破重闉。
大厦烟焚突,长堤蚁溃漘。
复垣阊阖夜,层观景龙春。
蔑视排奸魏,空闻识反甄。
伤哉无止鼠,甚矣不由鹑。
天启中兴运,时当外侮宾。
此生那习坎,吾道已康屯。
黄卷何妨对,青灯正可亲。
侏儒归檃括,苦窳入陶钧。
夸父劳追日,颜回怅绝尘。
庙堂资赞辅,岩穴忍跧踆。
炳焕文中虎,玲珑席上珍。
肯终虞涧筑,聊滞越山薪。
君壮勤非勉,予衰懒是真。
会看鸣鸑鷟,相庆画麒麟。
簪绂行当贵,虀盐莫厌贫。
仲尼忧悄悄,扬子恶频频。
守节身何屈,移忠道自伸。
秋吟足佳句,飞动笔如神。
文命力能平水土,阿衡功亦格皇天。
形容不上麒麟阁,当日君臣任自然。
山西壮士何才雄,虬须燕颔生英风。
青春挟槊三边外,白昼探丸九市中。
一身列侍麒麟殿,跨出龙驹万人羡。
狐腋朝裁赵客裘,鹈膏夜淬吴王剑。
生年十五事横行,肯学操觚记姓名?当衢贾勇万乘避,临
危重义一身轻。
田文鸡狗真余子,有足不曳春申履。
眼前国士稍倾心,慷慨桥阴为君起。
皇都晓。尧阶奉引瞻天表。瞻天表。麒麟不动,御香轻枭。电光曾记枢星绕。升平自此开先兆。开先兆。尧天日月,万年长照。
东皇缥仗下层云,来驾和风再浃辰。
勋阀此时生鸑鷟,天家满意抱麒麟。
方瞳的皪辉迟日,绿鬓扶疎受蚤春。
太史谈公甚奇异,老人星即是前身。
麒麟阁上十一人,斯人瑞世真麒麟。
云台功臣二十八,中兴事业争嶙峋。
或在生前或死后,藉藉声名自不朽。
不知当时画者谁,似此画者当好手。
古今何代无人材,翕霍变化俱尘埃。
岂是画师好手不复遇,岂是世无麟阁与云台。
虎头燕颔今已矣,婢膝奴颜当愧死。
江湖人物何渺然,子当为我走访山林隐君子。
明月双溪上,胜景号金华。当年此夕,多少鸾凤杂云霞。共拥飘飘仙伯,来作人间英杰,王谢旧名家。纶绋妙文采,帷幄富忠嘉。圣天子,形梦寐,眷尤加。麒麟阁上,早晚丹陛听宣麻。鼎轴无穷勋业,岁岁熏风日永,萱秀北堂花。潋滟绮筵酒,寿算等河沙。
日边好音来,绣斧移轺车。
九重寄视听,四牡烦询咨。
才德难两全,有即时所须。
平生经纶学,丰蓄乃啬施。
底柱阅颓波,去就难招麾。
湘滨督飞挽,未曾费符移。
举鞭有流钱,民瘠亦自肥。
揽辔不可留,父老结去思。
星台照芹水,寒士增光辉。
心旌绕门阑,意往身絷维。
叱驭岂惮行,愿言谨驰驱。
遥知章贡上,喜色生里闾。
旧闻珥笔风,家有城旦书。
公行将直指,淑问如皋苏。
桁杨无幽枉,雨露皆沾濡。
东望尺五天,入觐聊假途。
善类望主盟,至尊渴谋谟。
正须画麒麟,未用思莼鲈。
时世重古不重新,破图谁画四胡人。
臂鹰捧盘犀利水,铁锁师子同麒麟。
翘翘雉尾插头上,深目钜鼻青搭巾。
涂朱点绿笔画大,筋骨怒露蛮祠神。
茜袍白马韩公子,从何得此来秘珍。
定应海客远为赠,中国未睹难拟伦。
公子自言吴生笔,吴笔精劲瘦且匀。
我恐非是不敢赞,退归书此任从嗔。
正统十四年,秋七月甲午,皇帝提大兵,亲行讨北虏。
其晨日旁气,中黑外如火。
北风转旗脚,猎猎不停舞。
此行为宗社,仓卒出未预。
虏人方恃骄,况复值秋暑。
文臣虽表留,奏上不蒙可。
留之恨不力,苟力必中阻。
小臣从百官,拜送伏道左。
悬绝不得言,徒有泪如雨。
前驱至榆河,营垒乱旗橹。
后队复踉跄,不复辨什伍。
挽车避泥潦,前后相接轲。
裸身走中道,车驾从傍过。
纷纭无纪律,将臣殊莽卤。
既蹈不测渊,可不严为矩。
忆昔虏单弱,款附来塞下。
岁贡马万疋,未敢设钩距。
皇眷来意勤,赏赍特过厚。
一时失防隙,遂得肆强圉。
毡衣易龙锦,皮帽变珠朵。
束腰金匾绦,编贝五色缕。
玉剑悬辘轳,雕弓插文笴。
黄沙白草间,金银耀樽俎。
鞍鞯画麒麟,旌旗绣飞虎。
供具与乐器,事事无不有。
一年复一年,屡有望外龋
岂但不知感,其心竟包祸。
勾连并众力,绐以骄诸部。
罕东兀良哈,久矣被饮羽。
迩来虽纳贡,其意则狎侮。
吾皇天地量,垢秽悉容受。
今来犯我疆,我往非过举。
剿此违天贼,岂为拓疆土。
戎狄无人性,尧舜不亲附。
秦有长城筑,汉有和亲许。
云扰东西晋,厥后极凶丑。
李唐纳婚姻,石晋甘饵诱。
宋初论金币,中败青城旅。
分裂已不堪,未复遭蒙古。
历年九十三,夷风洽华夏。
乾坤合清宁,笃生我太祖。
圣德克肖天,飞龙起淮右。
长驱扫腥毡,直出古北口。
净洗历代羞,日月开天宇。
太宗龙凤姿,丕承奋英武。
天戈时一指,残孽窜他所。
漠南无王庭,漠北走穷狗。
于今已不然,信非朝夕故。
必欲罗奔鲸,在众密网罟。
胡乃劳圣躬,执政何以处。
臣闻千金子,尚不垂堂坐。
虏罪诚可诛,持重慎勿苟。
稽首早回銮,天位要有主。
钦哉祖宗业,正拟磐石固。
紫橐论思旧,碧落拜除新。内家敕使,传诏亲付玉麒麟。千里江山增丽,是处旌旗改色,佳气郁轮囷。看取连宵雪,借与万家春。建崇牙,开盛府,是生辰。十州老稚,都向今日祝松椿。多少活人阴德,合享无边长算,唯有我知君。来岁更今日,一气转洪钧。
储极元寮宠,公貂盛策班。
宁神依大騩,结冢近陉山。
鼓吹春风里,麒麟夕照间。
寄言川上水,何事不西还。
莫为盘餮烹不鸣,借公松石听溪声。
貂蝉只是麒麟楦,寄语诸公卿自卿。
被发骑龙事渺然,栾公立社自年年。臂鹰老手还余我,伏腊鸡豚掠社钱。
三年蜀血肯销沉?我所思兮在桂林。却望苍梧量泪雨,湘江何似五湖深。
日蚀麒麟格斗余,山河两戒眇愁予。兰沧渡后无消息,且坐前潮伴子胥。
真王异姓指河山,箫鼓丛祠报赛间。咫尺灵飞催后命,红云仍押祝融班。
狂风吹古月,窃弄章华台。北落明星动光彩,
南征猛将如云雷。手中电击倚天剑,直斩长鲸海水开。
我见楼船壮心目,颇似龙骧下三蜀。扬兵习战张虎旗,
江中白浪如银屋。身居玉帐临河魁,紫髯若戟冠崔嵬,
细柳开营揖天子,始知灞上为婴孩。羌笛横吹阿亸回,
向月楼中吹落梅。将军自起舞长剑,壮士呼声动九垓。
功成献凯见明主,丹青画像麒麟台。
石虎石羊还石人,此间独有石麒麟。
定应侧近藏陵墓,仗此威灵护鬼神。
一石琢成高且大,两头相望俨如真。
参天宰木知何在,今与渔樵作四邻。
福建人才古邹鲁,文章师匠道宗主。
余子姑作寻常看,此公仅能一二数。
太学颉颃赋争衡,凌云之气掷地声。
鲲鹏谁碍天南去,麒麟犹落地上行。
南昌倾盖恨不早,西昌扣门喜欲倒。
风雨那容酒绝交,江山不许诗在告。
宦途同调能几人,相逢莫厌情相亲。
言下甘心听苦口,镜中白发催青春。
翘翘数子拔群伦,落笔文章妙有神。
清世暂时藏琬琰,红尘终不卧麒麟。
淹留京国三年客,牢落江河一病身。
得丧穷通虽付命,双眸忍泪已沾巾。
好鸟无恶声,仁兽肯狂噬。宁教鹦鹉哑,不遣麒麟细。
人人语与默,唯观利与势。爱毁亦自遭,掩谤终失计。
三皇上人春梦醒,东侯老大麒麟生。洞连龙穴全山冷,
窗透鳌波尽室清。计拙耻居岩麓老,气狂惭与斗牛平。
谁人为向青编上,直傍巢由写一名。